Es můs ein man (Mit originalen Lettern)
Es můs ein man·
dik han· ſo ſenden ſmerzen·
d̾ frowen gern nimet· war·
ir lichter ſchin·
ſo fin· get im zeh̾zen·
vn̄ durch die ſele gar·
ein wiblich zartes bilde·
git māne můt·
vn̄ tůt· ſin herze wilde·
wib ſint ein lieblich gůt·

Dvr ſchonú wib·
mans lib· ſol pflegen zúchte·
vn̄ ǒch beſcheidenheit·
wer tet des nicht·
man ſicht· ſo ſtolzer frúchte·
nicht in der welte bꝛeit·
wib ſint in mānes ǒgen·
ein ſuͤſſer ſchin·
ach min· des tulde ich tǒgen·
vō ſuͤſſe ſtrengen pin·

NAcht vnde tag·
er mag· wol froͤlich weſin·
d̾ mag bi frowen ſin·
voꝛ leit er ſol·
vil wol· bi in geneſen·
ſin zit get ſůſſe hin·
ſin ǒgen ſehint dike·
ſo lieblich dar·
doch gar· heinlich̾ blike·
wib ſint ſo zartlich clar·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse